ডিজিটেল ডেক্সঃ নিৰ্বাচনত জয়ী হৈ প্ৰধানমন্ত্ৰী হিচাপে শপত লোৱাৰ পিছৰে পৰা নৰেন্দ্ৰ মোডীয়ে সভাই সমিতিয়ে বিভিন্ন আঁচনিৰ লগতে দেশৰ নিৰ্বাচনী ব্যৱস্থাৰ ওপৰতো মন্তব্য আগবঢ়াই আহিছে৷ দেশৰ প্ৰধানমন্ত্ৰী নৰেন্দ্ৰ মোডীয়ে ভাৰতত এক ৰাষ্ট্ৰ এক নিৰ্বাচনৰ পোষকতা কৰি আহিছে৷ এক নিৰ্বাচনৰ পোষকতা কৰি ৰাজ্যসমূহৰ বিধানসভা নিৰ্বাচন আৰু দেশৰ লোকসভা নিৰ্বাচন একেলগে অনুষ্ঠিত কৰাৰ কথা কৈ আহিছে৷ ইয়াৰ ফলত দেশখনত অৰ্থৰ ৰাহি হোৱাৰ লগতে ৰাজ্যসমূহৰ কৰ্মচাৰীক নিৰ্বাচন আয়োগে বাৰে বাৰে ব্যৱহাৰ কৰি থাকিব নালাগিব বুলি ধাৰণা ব্যক্ত কৰি আহিছে মোডীয়ে৷ সোমবাৰে সন্ধিয়া মোডীয়ে পুনৰ এই কথাকে দোহাৰাৰ লগতে ৰাষ্ট্ৰপতি ৰামনাথ কোৱিন্দেও বাজেট অভিভাষণত নিৰ্বাচন একেলগে হ'ব লাগে বুলি উল্লেখ কৰিছিল।
শীঘ্ৰে ভংগ হ'ব পাৰে মোডী চৰকাৰ, অনুষ্ঠিত হ'ব পাৰে নিৰ্বাচন